title: 2005/545/ES: Rozhodnutie Európskeho parlamentu z 12. apríla 2005 o absolutóriu na plnenie rozpočtu administratívnemu riaditeľovi Eurojustu za rozpočtový rok 2003

text:
               27.7.2005

               SK

               Úradný vestník Európskej únie

               L 196/107

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie rozpočtu administratívnemu riaditeľovi Eurojustu za rozpočtový rok 2003
   (2005/545/ES)
   EURÓPSKY PARLAMENT,
   so zreteľom na správu Dvora audítorov o výročnej správe účtoch Eurojustu za rozpočtový rok 2003, spolu s odpoveďami Eurojustu (1),
   so zreteľom na odporúčanie Rady z 8. marca 2005 (6856/2005 – C6-0063/2005),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia a so zreteľom na rozhodnutie Rady 2003/659/SVZ z 18. júna 2003, ktorým sa mení a dopĺňa rozhodnutie č. 2002/187/SVZ, ktorým sa zriaďuje Eurojust s cieľom posilniť boj proti závažným trestným činom (3) a najmä článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
   so zreteľom na články 70 a 71 a Prílohu V rokovacieho poriadku,
   so zreteľom na správu Výboru pre rozpočtovú kontrolu a stanovisko Výboru pre občianske slobody, spravodlivosť a vnútorné veci (A6-0074/2005),

               1.

               udeľuje administratívnemu riaditeľovi Eurojustu absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 324, 30.12.2004, s. 61.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 245, 29.9.2003, s. 44.

      (4)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU,
      ktoré obsahuje poznámky k rozhodnutiu o absolutóriu na na plnenie rozpočtu administratívnemu riaditeľovi Eurojustu za rozpočtový rok 2003
      EURÓPSKY PARLAMENT,
      so zreteľom na správu Dvora audítorov o výročnej správe Eurojustu za rozpočtový rok 2003, spolu s odpoveďami Eurojustu (1),
      so zreteľom na odporúčanie Rady z 8. marca 2005 (6856/2005 – C6-0063/2005),
      so zreteľom na Zmluvu o ES, a najmä na jej článok 276,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia a so zreteľom na rozhodnutie Rady 2003/659/SVZ z 18. júna 2003, ktorým sa mení a dopĺňa rozhodnutie č. 2002/187/SVZ, ktorým sa zriaďuje Eurojust s cieľom posilniť boj proti závažným trestným činom (3) a najmä článok 36,
      so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
      so zreteľom na články 70 a 71 a Prílohu V rokovacieho poriadku,
      so zreteľom na správu Výboru pre rozpočtovú kontrolu a stanovisko Výboru pre občianske slobody, spravodlivosť a vnútorné veci (A6-0074/2005),

                  A.

                  keďže (Európsky dvor audítorov) EDA vo vyššie uvedenej správe uvádza, že získal primerané ubezpečenie o tom, že ročná výročná správa za rozpočtový rok, ktorý sa ukončil 31. decembra 2003, poskytuje spoľahlivé informácie a že príslušné operácie boli vcelku zákonné a riadne;

                  B.

                  keďže 21. apríla 2004 Európsky parlament udelil riaditeľovi Eurojustu absolutórium (5) na plnenie jeho rozpočtu za rozpočtový rok 2002 a v uznesení, ktoré bolo priložené k rozhodnutiu o absolutóriu, Parlament okrem iného:

                              —

                              uznal, že problémy spojené s plnením rozpočtu boli spôsobené tým, že Eurojust bol vo svojej počiatočnej fáze pôsobenia a predpokladal, že sa tieto problémy vyriešia v rozpočtovom roku 2004,

                              —

                              uvítal vôľu Eurojustu čerpať zo skúseností existujúcich inštitúcii, rešpektovať nové pravidlá týkajúce sa účtovníctva, vnútorného auditu a kontroly a zúčastňovať sa medziinštitucionálnej spolupráce;

            1.   berie na vedomie nasledujúce údaje v účtoch Eurojustu za rozpočtové roky 2003 a 2002;
      Výkaz príjmov a výdavkov za rozpočtové roky 2003 a 2002

                  (in EUR 1000)

                  2003

                  2002

                  Operating revenue

                  Community subsidies

                  7 125

                  1 478

                  Miscellaneous revenue

                  12

                  0

                  Total (a)

                  7 137

                  1 478

                  Operating expenditure

                  Purchases of goods and services

                  3 228

                  378

                  Staff costs

                  2 112

                  256

                  Depreciation

                  211

                  29

                  Total (b)

                  5 551

                  663

                  Outturn for the financial year (a – b)

                  1 586

                  815

                     Source: Eurojust data.

            2.   berie na vedomie pokrok, ktorý dosiahol Eurojust pri riešení problémov spojených s prijatím a rešpektovaní nového nariadenia o rozpočtových pravidlách, taktiež berie na vedomie, že získané skúsenosti boli využité pri prekonávaní nedostatkov súvisiacich s kontrolou rozpočtových operácií;
      3.   očakáva, že Eurojust bude informovať o ďalšom pokroku v tejto oblasti v riaditeľovej výročnej správe o činnosti za rozpočtový rok 2004;
      4.   berie na vedomie vysvetlenie riaditeľa v súvislosti so spôsobom, akým Eurojust spracúva prijaté žiadosti o poskytnutie informácie;
      5.   očakáva od Eurojustu prísne vykonávanie predpisov o ochrane údajov s cieľom chrániť práva občanov;
      6.   ľutuje, že agentúra nemá plán na uplatňovanie zásady rovnosti a očakáva, že takýto plán čoskoro vypracuje, aby sa stala zamestnávateľom presadzujúcim rovnosť príležitostí. Očakáva, že agentúra bude zohľadňovať otázku rovnosti nielen vo fáze prijímania do pracovného pomeru, ale že bude rovnosť pohlaví presadzovať aktívne a dlhodobo;
      7.   žiada holandské orgány, ktoré sú hostiteľmi tejto uznávanej inštitúcie, aby v súvislosti s vážnymi ťažkosťami pri zabezpečovaní primeraného financovania narastajúceho počtu nezávislých agentúr, výrazne posilnili logistickú podporu Eurojustu;
      Všeobecné pripomienky adresované Komisii a agentúram

                  8.

                  pripomína svoju pozíciu, v súlade s ktorou podporuje snahy Komisie o vytvorenie obmedzeného počtu modelov, aspoň pre budúce regulačné agentúry, ale zároveň je toho názoru, že štruktúra existujúcich a budúcich agentúr si vyžaduje dôkladné posúdenie na medziinštitucionálnej úrovni; taktiež zdôrazňuje, že predtým, ako Komisia zadefinuje rámcové podmienky pre pôsobenie regulačných agentúr, by medziinštitucionálna dohoda mala stanoviť spoločné hlavné smery a malo by sa tak stať pred vytvorením harmonizovaného rámca pre štruktúry agentúr;

                  9.

                  berie na vedomie pozíciu Komisie (6) v súvislosti s delegovaním zodpovednosti za výkon úloh na orgány, vrátane agentúr, ktoré nie sú súčasťou ústrednej administratívy Komisie; Je toho názoru, že to nezodpovedá požiadavke Európskeho parlamentu týkajúcej sa dôkladného posúdenia štruktúry existujúcich agentúr na medziinštitucionálnej úrovni, a preto vyzýva Komisiu, aby poskytla vysvetlenie k tejto záležitosti a aj k budúcej všeobecnej medziinštitucionálnej dohode v súvislosti s novými opatreniami, ktoré sa majú prijať v rámci alebo paralelne s finančným výhľadom (7);

                  10.

                  vyzýva Komisiu, aby usporiadala a uskutočnila v strednodobom časovom horizonte, napr. v štandardnom trojročnom cykle, prierezovú analýzu vyhodnotení jednotlivých agentúr, aby sa

                              a)

                              vyvodili závery v súvislosti s koherentnosťou činnosti agentúr s politikami EÚ všeobecne, ako aj závery týkajúce sa existujúcich synergií alebo synergií, ktoré sa majú dosiahnuť v budúcnosti medzi agentúrami a oddeleniami Komisie a aby sa predišlo prekrývaniu ich činností,

                              b)

                              vyhodnotila širšia európska pridaná hodnota výsledkov činnosti agentúr v príslušnej oblasti ich pôsobnosti, ako aj vhodnosť, účinnosť a efektívnosť modelu agentúry pri uplatňovaní alebo podpore politík EÚ,

                              c)

                              určil a posilnil vplyv činnosti agentúr v súvislosti s priblížením, prístupnosti a zviditeľnením EÚ pre svojich občanov;

                  11.

                  očakáva, že takáto celková analýza bude k dispozícii do konca roka 2005, aby pokryla obdobie troch rokov od zavedenia nového nariadenia o rozpočtových pravidlách a následne nového rámca pre systém agentúr;

                  12.

                  vyzýva agentúry, aby sa aktívne podieľali na takomto procese a aby spolupracovali s Komisiou poskytovaním príspevkov v oblastiach, ktoré podľa ich názoru majú význam pre ich činnosť, úlohu, kompetencie a potreby, ako aj v akejkoľvek oblasti, ktorá by mohla prispieť k zlepšeniu postupu udeľovania absolutória, s cieľom prispieť k úspechu takéhoto procesu a zvýšiť zodpovednosť a transparentnosť agentúr; vyzýva agentúry, aby takéto príspevky predkladali aj príslušným výborom;

                  13.

                  vyzýva Komisiu, aby paralelne s týmto procesom predložila najneskôr do konca roka 2005 návrhy na zmeny v súčasných ustanovujúcich aktoch agentúr s cieľom okrem iného, optimalizovať jej vzťahy s agentúrami; takéto návrhy by mali byť zamerané na:

                              a)

                              zlepšenie komunikácie medzi Komisiou a agentúrami,

                              b)

                              vytvorenie alebo rozšírenie spolupráce pri definovaní potrieb, ktoré je potrebné uspokojiť, a cieľov, ktoré je potrebné splniť, výsledkov, ktoré sa majú dosiahnuť a stratégie ich dosiahnutia, a pri stanovení štandardov pre sledovanie a vyhodnocovanie,

                              c)

                              podporu doplnkovej činnosti, lepšiu organizáciu potrebných zdrojov a ich efektívne rozdelenie s ohľadom na dosiahnutie stanovených výsledkov a vytvorenie komunikačnej stratégie na informovanie o týchto výsledkoch;

                  14.

                  zdôrazňuje skutočnosť, že Komisia pred prijatím akéhokoľvek rozhodnutia o návrhu na vytvorenie novej agentúry musí dôkladne vyhodnotiť potrebu a pridanú hodnotu funkcie tejto agentúry a zohľadniť existujúce štruktúry, zásady subsidiarity, rozpočtovej disciplíny a zjednodušenia postupov;

                  15.

                  očakáva, že Komisia urýchlene predloží hlavné smery v rámci personálnej politiky agentúr, o ktoré Parlament požiadal Komisiu pred koncom rozpočtového postupu na rok 2005;

            Všeobecné pripomienky adresované agentúram

                  16.

                  očakáva, že mu odteraz každá agentúra predloží správu, v ktorej zhrnie informácie o auditoch vykonaných vnútorným audítorom, poskytnutých odporúčaniach a opatreniach prijatých na základe týchto odporúčaní, v súlade s článkom 72 ods. 5 nariadenia (ES, Euratom) č. 2343/2002;

                  17.

                  vyzýva agentúry, aby vyvíjali väčšie úsilie o riadne uplatňovanie Služobného poriadku a podmienok zamestnávania ostatných zamestnancov Európskych spoločenstiev vo vzťahu k svojim zamestnancom (postupy prijímania do služobného pomeru a s tým spojené rozhodnutia, osobné záznamy, výpočet platov a ostatných nárokov, politika pracovného postupu, percentuálny podiel voľných pracovných miest, kvóty na dodržiavanie rovnosti pohlaví, atď.);

                  18.

                  berie na vedomie, že percentuálny podiel mužov a žien na celkovom zložení zamestnancov agentúr vo všeobecnosti poukazuje na nerovnováhu medzi mužmi a ženami; ľutuje, že muži, ktorí predstavujú približne jednu tretinu zamestnancov, sú nadmerne zastúpení vo vyšších pozíciách, zatiaľ čo ženy sú nadmerne zastúpené v nižších pozíciách; očakáva, že agentúry príjmu okamžité a účinné opatrenia na nápravu tejto situácie;

                  19.

                  vyzýva agentúry, aby zabezpečili, že všetky príslušné ustanovenia smernice 2002/73/ES Európskeho parlamentu a Rady z 23. septembra 2002, ktorými sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní, a pracovné podmienky (8) sa začlenia do ich príslušných personálnych politík;

                  20.

                  očakáva, že agentúry budú v súvislosti s príslušnými pripomienkami EDA plne rešpektovať rozpočtové zásady stanovené v nariadení o rozpočtových pravidlách, najmä zásadu rozpočtovej jednotnosti a rozpočtovej správnosti. Vyzýva tie agentúry, ktoré tak zatiaľ neurobili, aby plnili požiadavky spojené s účtovníctvom, stanovené v nariadení o rozpočtových pravidlách, a aby ešte viac posilnili postupy týkajúce sa vnútorného hospodárenia a kontroly, s cieľom zvýšiť dôveryhodnosť, transparentnosť a európsku pridanú hodnotu;

                  21.

                  povzbudzuje agentúry, najmä tie, ktorých činnosť súvisí s činnosťou alebo úlohami iných agentúr, aby posilnili spoluprácu a tak vytvorili podmienky pre rozvoj synergie; vyzýva ich, aby v prípade potreby formalizovali takúto spoluprácu v osobitných dohodách (spoločné vyhlásenia, memorandá o porozumení, rozhodnutia o spoločnom plánovaní a opatreniach/programoch, ktoré majú doplnkový charakter), aby sa predišlo duplicite práce a aby sa zabezpečilo, že výkony každej agentúry sa dajú jasne identifikovať a že výsledky spoločného úsilia predstavujú čo najväčšiu pridanú hodnotu a prínos ich práce; očakáva, že bude o tejto problematike pravidelne informovaný;

                  22.

                  Vyzýva agentúry, aby venovali osobitnú pozornosť postupom na uzatváranie a správu zmlúv; ďalej ich vyzýva k prijatiu všetkých primeraných opatrení týkajúcich sa ich administratívnych štruktúr s cieľom posilniť postupy vnútornej kontroly, komunikačné kanály a riadenie; je toho názoru, že takéto opatrenia môžu zahŕňať, ak je to potrebné a možné, zriadenie špecializovaných úsekov poverených tým, aby na základe analýzy rizika poradili ako najlepšie pripraviť postupy uzatvárania zmlúv, s cieľom zabezpečiť ich kontrolu a vykonať podľa potreby nadväzujúce opatrenia; v tejto súvislosti vyzýva Komisiu a EDA, aby posilnili spoluprácu s agentúrami;

                  23.

                  berie na vedomie ťažkosti, ktoré uviedli niektorí riaditelia, predovšetkým riaditelia novovytvorených agentúr, v súvislosti s dodržiavaním harmonogramu a lehôt na podávanie správ v súlade s nariadením o rozpočtových pravidlách; vyzýva riaditeľov agentúr, aby so zreteľom na budúcu revíziu nariadenia o rozpočtových pravidlách v roku 2005 informovali Výbor pre rozpočet a Výbor pre rozpočtovú kontrolu o problémoch, ktoré sa doteraz vyskytli, aby sa tieto problémy mohli zohľadniť v rámci revízie; očakáva, že riaditelia vypracujú konkrétne návrhy alternatívnych opatrení v spojení s lehotami, ktoré budú najlepšie zodpovedať ich spôsobu práce a zároveň budú rešpektovať povinnosti agentúr v súvislosti s podávaním správ v súlade s ustanoveniami nariadenia o rozpočtových pravidlách;

                  24.

                  berie na vedomie pozitívnu reakciu riaditeľov agentúr na žiadosť parlamentného výboru zodpovedného za prípravu absolutória o vytvorenie precíznejšieho komunikačného systému, najmä čo sa týka postupovania dokumentov, v súvislosti s povinnosťami agentúr podávať správy, zo strany agentúr tomuto výboru; je toho názoru, že lepšia organizácia tejto komunikácie posilní jeho spoluprácu s agentúrami a demokratickú kontrolu,

                  25.

                  vyzýva riaditeľov agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a riadnosti operácií, podobné vyhláseniam, ktoré podpisujú generálni riaditelia Komisie;

                  26.

                  vyzýva agentúry, aby vytvorili komplexnú komunikačnú stratégiu zodpovedajúcu potrebe vhodnou formou informovať o výsledkoch svojej práce nielen orgány, príslušné úrady členských štátov, odborníkov, partnerov alebo osobitných príjemcov, ale aj širokú verejnosť; vyzýva ďalej agentúry, aby so zreteľom na vypracovanie takejto stratégie zintenzívnili spoluprácu a vymieňali si informácie o najvhodnejších metódach zameraných na dosiahnutie tohto cieľa; očakáva, že agentúry ešte pred nasledujúcim postupom udeľovania absolutória dôsledne oboznámia jeho príslušné výbory o pokroku dosiahnutom pri vytváraní takejto stratégie s cieľom zabezpečiť účinné a včasné monitorovanie ich činností;

            Všeobecné pripomienky adresované EDA a agentúram

                  27.

                  víta iniciatívu EDA zahrnúť do svojich osobitných správ o agentúrach tabuľku s prehľadom údajov o právomociach, správe, dostupných zdrojoch a výsledkoch/výkonoch konkrétnej agentúry; je toho názoru, že to prispieva k prehľadnosti a transparentnosti práce týchto agentúr Spoločenstva a zároveň sa pre prípad potreby poskytuje užitočný základ pre porovnanie, čo môže pomôcť pri vytvorení harmonizovaného rámca pre agentúry, ktorý požadoval Parlament;

                  28.

                  vyzýva EDA a agentúry k posilneniu ich spolupráce, aby sa posilnili postupy a technické nástroje zamerané na zlepšenie riadenia všetkých rozpočtových a finančných záležitostí, v snahe o zavedenie metódy, ktorá od začiatku procesu vytvára predpoklady pre pozitívne rozhodnutie o absolutóriu; očakáva, že bude pravidelne informovaný o dosiahnutých pokrokoch a o používaní najvhodnejších metód;

                  29.

                  vyzýva EDA a agentúry, aby zvýšili transparentnosť kontradiktórneho postupu pred záverečnou správou EDA, aby sa predišlo rozporom a nejasnostiam, ktoré by mohli ohroziť vierohodnosť celého postupu; v tejto súvislosti vyzýva EDA a Komisiu, aby navrhli uskutočniteľný spôsob aktualizácie údajov o dosiahnutých zlepšeniach a/alebo zistených problémoch v období od prvého rokovania o prípravnej správe EDA až do prijatia rozhodnutia o udelení absolutória s cieľom podať čo najpravdivejší obraz o situácii agentúr.

         (1)  Ú. v. EÚ C 324, 30.12.2004, s. 61.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 245, 29.9.2003, s. 44.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 330, 4.11.2004, s. 40.

         (6)  Ako je uvedené v prílohe 1 Oznámenia Komisie Rade a Európskemu parlamentu – Budovanie našej spoločnej budúcnosti – Politické výzvy a rozpočtové prostriedky rozšírenej Únie 2007–2013 (KOM(2004) 0101, s. 38).

         (7)  Pozri pílohu k správe Komisie o následných opatreniach v súvislosti s absolutóriom na rok 2002 (KOM(2004) 0648, s. 108).

         (8)  Ú. v. ES L 269, 5.10.2002, s. 15.


title: Rozhodnutie Rady 2005/784/SZBP zo 7. novembra 2005 o predĺžení účinnosti a o zmene a doplnení rozhodnutia 1999/730/SZBP o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní v Kambodži

text:
               11.11.2005

               SK

               Úradný vestník Európskej únie

               L 295/53

      ROZHODNUTIE RADY 2005/784/SZBP
   zo 7. novembra 2005
   o predĺžení účinnosti a o zmene a doplnení rozhodnutia 1999/730/SZBP o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní v Kambodži
   RADA EURÓPSKEJ ÚNIE,
   so zreteľom na jednotnú akciu Rady 2002/589/SZBP z 12. júla 2002 o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Rada 15. novembra 1999 prijala rozhodnutie 1999/730/SZBP (2) o príspevku Európskej únie k boju proti destabilizačnému zhromažďovaniu a rozširovaniu zbraní malého kalibru a ľahkých zbraní v Kambodži.

               (2)

               Rozhodnutie 1999/730/SZBP bolo naposledy zmenené a doplnené a jeho účinnosť predĺžená rozhodnutím 2004/792/SZBP.

               (3)

               Niektoré vytýčené ciele sa nemôžu splniť do 15. novembra 2005, čo je dátum, kedy uplynie účinnosť rozhodnutia 1999/730/SZBP, zatiaľ čo iné ciele by sa mali konsolidovať po tomto dátume. Tento projekt je viacročným projektom.

               (4)

               Rozhodnutie 1999/730/SZBP by sa preto malo zmeniť a doplniť a jeho účinnosť by sa mala predĺžiť,

         ROZHODLA TAKTO:
   Článok 1
   Rozhodnutie 1999/730/SZBP sa týmto mení a dopĺňa takto:

               a)

               v článku 3 ods. 1 sa finančná referenčná čiastka „1 375 565 EUR“ nahrádza čiastkou „600 000 EUR“;

               b)

               v článku 4 druhom pododseku sa dátum „15. november 2005“ nahrádza dátumom „15. november 2006“;

               c)

               článok 5 sa vypúšťa;

               d)

               prílohu nahrádza text uvedený v prílohe k tomuto rozhodnutiu.

         Článok 2
   Toto rozhodnutie nadobúda účinnosť 16. novembra 2005.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 7. novembra 2005

            Za Radu

            predseda

         J. STRAW

      (1)  Ú. v. ES L 191, 19.7.2002, s. 1.

      (2)  Ú. v. ES L 294, 16.11.1999, s. 5. Rozhodnutie naposledy zmenené a doplnené rozhodnutím 2004/901/SZBP (Ú. v. EÚ L 379, 24.12.2004, s. 111).

      PRÍLOHA

            „PRÍLOHA
            PODMIENKY PRE PROJEKTOVÉHO MANAŽÉRA (2006)

                        1.

                        Projektový manažér v spolupráci s kambodžskými ozbrojenými silami bude pokračovať v činnosti spojenej s vedením záznamov, správou a bezpečnosťou skladov zbraní, ako aj vypracovávaním politík, usmernení a postupov v tejto oblasti. Na tento účel projektový manažér bude monitorovať projekty, ktoré už boli realizované vo vojenskej oblasti 1 (Stung Treng), vo vojenskej oblasti 2 (Kampong Cham), vo vojenskej oblasti 3 (Kampong Speu), vo vojenskej oblasti 4 (Siem Reap) a vo vojenskej oblasti 5 (Battambang), v osobitnej vojenskej oblasti (Phnom Penh) a v kráľovskom žandárstve. V úzkej spolupráci s ministerstvom národnej obrany vypracuje a uskutoční nový projekt, ktorý sa týka bezpečného skladovania a registrácie zbraní vzdušných a námorných síl. Do tohto projektu bude zahrnuté najmä vybudovanie krátkodobých a strednodobých skladovacích zariadení, vyškolenie príslušných pracovníkov na všetkých úrovniach a registrácia všetkých zbraní v centrálnom počítačovom registri údajov ministerstva obrany. Realizované projekty budú s podporou príslušných expertov zahŕňať pomoc pri plnení vládneho programu verejných podujatí s cieľom zneškodniť nadbytočné vojenské zbrane a v prípade potreby zhromaždené zbrane a nadbytočné zbrane, ktoré by ešte mohla vlastniť armáda, ako aj policajné a bezpečnostné sily.

                        2.

                        V prípade potreby projektový manažér bude naďalej poskytovať vláde, medzinárodným organizáciám a miestnym MVO poradenstvo, prípadne aj pomoc v otázkach týkajúcich sa bezpečnosti zbraní, ako aj súčasných alebo predchádzajúcich činností v rámci projektu EÚ ASAC.

                        3.

                        Projektový manažér dohliadne, aby boli vypracované vhodné postupy, ktoré umožnia účinné monitorovanie a hodnotenie činností. Na tento účel sa bude snažiť o dosiahnutie účinnej spolupráce kambodžskej vlády a policajných a bezpečnostných síl.

                        4.

                        Po ukončení projektu o bezpečnom skladovaní a registrácii zbraní vzdušných a námorných síl zrealizuje projektový manažér plány zostavené na základe podmienok pre projektového manažéra 2005 o vedení záznamov, správe a bezpečnosti skladov zbraní a o následnom ukončení a likvidácii projektu.“


title: Rozhodnutie Politického a bezpečnostného výboru EUPOL AFGANISTAN/1/2008 z  3. októbra 2008 o vymenovaní veliteľa policajnej misie Európskej únie v Afganistane (EUPOL AFGHANISTAN)

text:
               29.10.2008

               SK

               Úradný vestník Európskej únie

               L 285/20

      ROZHODNUTIE POLITICKÉHO A BEZPEČNOSTNÉHO VÝBORU EUPOL AFGANISTAN/1/2008
   z 3. októbra 2008
   o vymenovaní veliteľa policajnej misie Európskej únie v Afganistane (EUPOL AFGHANISTAN)
   (2008/821/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2007/369/SZBP z 30. mája 2007 o zriadení policajnej misie Európskej únie v Afganistane (EUPOL AFGANISTAN) (1), a najmä na jej článok 10 ods. 1,
   keďže:

               (1)

               Článok 10 ods. 1 jednotnej akcie 2007/369/SZBP ustanovuje, že Rada poveruje PBV prijímať príslušné rozhodnutia v súlade s článkom 25 zmluvy na účely vykonávania politickej kontroly a strategického riadenia misie EUPOL AFGANISTAN vrátane rozhodnutia o vymenovaní veliteľa misie.

               (2)

               Súčasný veliteľ misie informoval Komisiu listom zo 14. augusta 2008 o svojom rozhodnutí ukončiť svoju zmluvu 30. septembra 2008.

               (3)

               Generálny tajomník/vysoký predstaviteľ navrhol vymenovať za veliteľa misie EUPOL AFGHANISTAN pána Kaia VITTRUPA,

         ROZHODOL TAKTO:
   Článok 1
   Pán Kai VITTRUP sa vymenúva za veliteľa policajnej misie Európskej únie v Afganistane (EUPOL AFGHANISTAN) od 16. októbra 2008.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 3. októbra 2008

            Za Politický a bezpečnostný výbor

            predsedníčka

         C. ROGER

      (1)  Ú. v. EÚ L 139, 31.5.2007, s. 33.


title: Rozhodnutie Európskeho parlamentu (EÚ) 2017/1602 z 27. apríla 2017 o absolutóriu za plnenie všeobecného rozpočtu Európskej únie za rozpočtový rok 2015, oddiel I – Európsky parlament

text:
               29.9.2017

               SK

               Úradný vestník Európskej únie

               L 252/1

         ROZHODNUTIE EURÓPSKEHO PARLAMENTU (EÚ) 2017/1602
   z 27. apríla 2017
   o absolutóriu za plnenie všeobecného rozpočtu Európskej únie za rozpočtový rok 2015, oddiel I – Európsky parlament
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016) 475 – C8-0270/2016] (2),

               —

               so zreteľom na správu o rozpočtovom a finančnom hospodárení za rozpočtový rok 2015, oddiel I – Európsky parlament (3),

               —

               so zreteľom na výročnú správu vnútorného audítora za rozpočtový rok 2015,

               —

               so zreteľom na výročnú správu Dvora audítorov o plnení rozpočtu za rozpočtový rok 2015 spolu s odpoveďami inštitúcií (4),

               —

               so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a článok 318 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

               —

               so zreteľom na rozhodnutie Predsedníctva zo 16. júna 2014 o vnútorných pravidlách pre plnenie rozpočtu Európskeho parlamentu (7), a najmä na ich článok 22,

               —

               so zreteľom na článok 94, článok 98 ods. 3 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0153/2017),

               A.

               keďže predseda 4. júla 2016 prijal účtovnú závierku Európskeho parlamentu za rozpočtový rok 2015;

               B.

               keďže generálny tajomník ako hlavný povoľujúci úradník vymenovaný delegovaním 24. júna 2016 potvrdil, že má primeranú istotu o tom, že zdroje pridelené do rozpočtu Európskeho parlamentu sa použili na plánovaný účel a v súlade so zásadami riadneho finančného hospodárenia a že zavedené kontrolné postupy poskytujú potrebné záruky, pokiaľ ide o zákonnosť a riadnosť príslušných operácií;

               C.

               keďže v audite Dvora audítorov sa uvádza, že vo svojom špecifickom hodnotení administratívnych a iných výdavkov v roku 2015 nezistil žiadne významné nedostatky v preskúmaných výročných správach o činnosti a systémoch vnútornej kontroly inštitúcií a orgánov, ktoré sa vyžadujú nariadením (EÚ, Euratom) č. 966/2012;

               D.

               keďže podľa článku 166 ods. 1 nariadenia (EÚ, Euratom) č. 966/2012 sa vyžaduje, aby každá inštitúcia Únie prijala všetky vhodné kroky s cieľom reagovať na poznámky pripojené k rozhodnutiu Európskeho parlamentu o absolutóriu,

               1.

               udeľuje svojmu predsedovi absolutórium za plnenie rozpočtu Európskeho parlamentu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 354, 27.9.2016, s. 1.

      (4)  Ú. v. EÚ C 375, 13.10.2016, s. 1.

      (5)  Ú. v. EÚ C 375, 13.10.2016, s. 10.

      (6)  Ú. v. EÚ L 298, 26.10.2012, s. 1.

      (7)  PE 422.541/Bur.


title: Rozhodnutie predsedníctva Európskeho parlamentu z  1. júla 2013 , ktorým sa menia vykonávacie pravidlá k štatútu poslancov Európskeho parlamentu

text:
               5.7.2013

               SK

               Úradný vestník Európskej únie

               C 194/6

         ROZHODNUTIE PREDSEDNÍCTVA EURÓPSKEHO PARLAMENTU
   z 1. júla 2013,
   ktorým sa menia vykonávacie pravidlá k štatútu poslancov Európskeho parlamentu
   2013/C 194/02
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na Zmluvu o pristúpení Chorvátskej republiky k Európskej únii,
   so zreteľom na štatút poslancov Európskeho parlamentu (1),
   so zreteľom na článok 8 a článok 23 rokovacieho poriadku Európskeho parlamentu,
   keďže:

               (1)

               Podľa Zmluvy o pristúpení Chorvátskej republiky k Európskej únii sa táto krajina stane členským štátom Európskej únie od 1. júla 2013. Od tohto dňa budú v Európskom parlamente zasadať chorvátski poslanci. Je preto potrebné zmeniť článok 23 ods. 1 písm. b) vykonávacích pravidiel k štatútu poslancov Európskeho parlamentu (2) („vykonávacie pravidlá“) o cestovných výdavkoch vzniknutých v členskom štáte, v ktorom boli zvolení, s cieľom zohľadniť nových chorvátskych poslancov Európskeho parlamentu.

               (2)

               Pri cestovaní poslanca autom v členskom štáte, v ktorom bol zvolený, je ročne povolený určitý počet kilometrov na základe určenom podľa veľkosti dotknutého členského štátu. Keďže rozloha Chorvátska je 56 542 km2, každý chorvátsky poslanec Európskeho parlamentu by mal mať nárok na 8 000 km ročne,

         PRIJALO TOTO ROZHODNUTIE:
   Článok 1
   V článku 23 ods. 1 písm. b) vykonávacích pravidiel sa tretia zarážka nahrádza takto:

               „—

               8 000 km v prípade poslancov zvolených v Belgicku, Dánsku, Estónsku, Chorvátsku, na Cypre, v Lotyšsku, Litve, Luxembursku, na Malte, v Holandsku alebo Slovinsku.“.

         Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od 1. júla 2013.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).


title: Rozhodnutie Rady z  25. mája 2009 , ktorým sa vymenúvajú maltskí členovia a jeden maltský náhradník Poradného výboru pre slobodu pohybu pracovníkov

text:
               3.6.2009

               SK

               Úradný vestník Európskej únie

               C 123/11

      ROZHODNUTIE RADY

   z 25. mája 2009,
   ktorým sa vymenúvajú maltskí členovia a jeden maltský náhradník Poradného výboru pre slobodu pohybu pracovníkov
   2009/C 123/05
   RADA EURÓPSKEJ ÚNIE
   so zreteľom na nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci Spoločenstva (1), a najmä na jeho články 26 a 27,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojim rozhodnutím z 25. septembra 2008 (2) vymenovala členov a náhradníkov Poradného výboru pre slobodu pohybu pracovníkov na obdobie od 25. septembra 2008 do 24. septembra 2010 s výnimkou niektorých členov vrátane maltských členov a náhradníkov v kategórii zástupcov vlád;

               (2)

               Maltská vláda navrhla kandidátov na viaceré neobsadené miesta,

         ROZHODLA TAKTO:
   Jediný článok
   Vymenúvajú sa títo členovia a náhradník Poradného výboru pre slobodu pohybu pracovníkov na obdobie, ktoré sa končí 24. septembra 2010:

      ZÁSTUPCOVIA VLÁD

               Krajina

               Členovia

               Náhradníci

               Malta

               pán Joseph MIZZI
               pani Josephine FARRUGIA

               pán Anthony BUTTIGIEG

      V Bruseli 25. mája 2009

            Za Radu

            predseda

         J. ŠEBESTA

      (1)  Ú. v. ES L 257, 18.10.1968, s. 2.

      (2)  Ú. v. EÚ C 253, 4.10.2008, s. 7.


title: Rozhodnutie Rady 2010/16/SZBP/SVV z  30. novembra 2009 o podpísaní, v mene Európskej únie, Dohody medzi Európskou úniou a Spojenými štátmi americkými o spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu

text:
               13.1.2010

               SK

               Úradný vestník Európskej únie

               L 8/9

         ROZHODNUTIE RADY 2010/16/SZBP/SVV
   z 30. novembra 2009
   o podpísaní, v mene Európskej únie, Dohody medzi Európskou úniou a Spojenými štátmi americkými o spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   keďže:

               (1)

               Rada 27. júla 2009 rozhodla poveriť predsedníctvo, aby s pomocou Komisie začalo rokovania o dohode medzi Európskou úniou a Spojenými štátmi americkými o spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu. Tieto rokovania boli úspešné a vypracoval sa návrh dohody (ďalej len „dohoda“).

               (2)

               Dohoda je dôležitá na zabezpečenie toho, aby určení poskytovatelia služieb v oblasti medzinárodných finančných platobných správ sprístupňovali Ministerstvu financií Spojených štátov údaje obsiahnuté vo finančných platobných správach uchovávané na území Európskej únie potrebné na zabraňovanie terorizmu a jeho financovaniu a boj proti nemu, a to v prísnom súlade s opatreniami zabezpečujúcimi rešpektovanie súkromia a ochranu osobných údajov.

               (3)

               Dohoda by sa mala podpísať s výhradou jej uzavretia k neskoršiemu dátumu.

               (4)

               V dohode sa ustanovuje, že sa bude vykonávať predbežne od 1. februára 2010. Členské štáty by preto mali uviesť do účinnosti jej ustanovenia od tohto dátumu v súlade s platnými vnútroštátnymi právnymi predpismi. V čase podpísania dohody sa na tento účel vydá vyhlásenie,

         ROZHODLA TAKTO:
   Článok 1
   Podpísanie Dohody medzi Európskou úniou a Spojenými štátmi americkými o spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu sa týmto v mene Európskej únie schvaľuje s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Predseda Rady sa týmto poveruje, aby určil osobu(-y) splnomocnenú(-é) podpísať dohodu v mene Európskej únie s výhradou jej uzavretia.
   Článok 3
   V súlade s článkom 15 dohody sa až do nadobudnutia jej platnosti vykonávajú ustanovenia dohody predbežne od 1. februára 2010 v súlade s platnými vnútroštátnymi právnymi predpismi. V čase podpísania sa vydá vyhlásenie o predbežnom vykonávaní uvedené v prílohe.

      V Bruseli 30. novembra 2009

            Za Radu

            predsedníčka

         B. ASK

   PRÍLOHA

      Vyhlásenie, ktoré sa vydá v mene Európskej únie v čase podpísania dohody medzi Európskou úniou a Spojenými štátmi americkýmio spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu

         „Túto dohodu budú členské štáty až do nadobudnutia jej platnosti v dobrej viere vykonávať predbežne, a to v rámci svojich platných vnútroštátnych právnych predpisov, pričom táto dohoda sa neodchyľuje od právnych predpisov Európskej únie ani jej členských štátov ani ich nemení a nedopĺňa.“

    ---documentbreak---

               13.1.2010

               SK

               Úradný vestník Európskej únie

               L 8/9

         PREKLAD
   DOHODA
   medzi Európskou úniou a Spojenými štátmi americkými o spracovaní a zasielaní údajov obsiahnutých vo finančných správach z Európskej únie do Spojených štátov na účely Programu na sledovanie financovania terorizmu
   EURÓPSKA ÚNIA
   na jednej strane a
   SPOJENÉ ŠTÁTY AMERICKÉ
   na strane druhej,
   (spolu ďalej len „zmluvné strany“),
   ŽELAJÚC si prostredníctvom zabraňovania terorizmu a jeho financovaniu a boja proti nemu, a to najmä vzájomnou výmenou informácií, chrániť svoje demokratické spoločnosti a spoločné hodnoty, práva a slobody,
   USILUJÚC sa posilniť a podnietiť spoluprácu medzi zmluvnými stranami v duchu transatlantického partnerstva,
   PRIPOMÍNAJÚC dohovory Organizácie Spojených národov o boji proti terorizmu a jeho financovaniu a príslušné rezolúcie Bezpečnostnej rady Organizácie Spojených národov v oblasti boja proti terorizmu, najmä rezolúciu Bezpečnostnej rady Organizácie Spojených národov č. 1373 (2001),
   UZNÁVAJÚC, že Program Ministerstva financií Spojených štátov (ďalej len „Ministerstvo financií USA“) na sledovanie financovania terorizmu (ďalej len „TFTP“ – Terrorist Finance Tracking Programme) pomáha pri identifikovaní a chytaní teroristov a ich finančníkov, a že poskytol mnoho informácií, ktoré sa na účely boja proti terorizmu rozšírili medzi príslušné orgány na celom svete, s osobitnou hodnotou pre členské štáty Európskej únie (ďalej len „členské štáty“),
   BERÚC NA VEDOMIE význam TFTP pri zabraňovaní terorizmu v Európskej únii i v iných častiach sveta a v boji proti nemu a úlohu Európskej únie pri zabezpečovaní toho, aby určení poskytovatelia služieb v oblasti medzinárodných finančných platobných správ sprístupňovali údaje obsiahnuté vo finančných platobných správach uchovávané na území Európskej únie, ktoré sú potrebné na zabraňovanie terorizmu a jeho financovaniu a boj proti nemu, a to v súlade s prísnymi opatreniami na rešpektovanie súkromia a ochranu osobných údajov,
   MAJÚC NA PAMÄTI článok 6 ods. 2 Zmluvy o Európskej únii o dodržiavaní základných práv, ako aj zásady proporcionality a potrebnosti v súvislosti s právom na rešpektovanie súkromia a ochranu osobných údajov podľa článku 8 ods. 2 Európskeho dohovoru o ochrane ľudských práv a základných slobôd, Dohovoru Rady Európy č. 108 o ochrane jednotlivcov pri automatizovanom spracúvaní osobných údajov a článkov 7 a 8 Charty základných práv Európskej únie,
   ZDÔRAZŇUJÚC spoločné hodnoty, ktoré sa vzťahujú na rešpektovanie súkromia a ochranu osobných údajov v Európskej únii a v Spojených štátoch amerických (ďalej len „Spojené štáty“), vrátane významu, ktorý obe zmluvné strany pripisujú náležitému postupu a právu žiadať o účinné opatrenia na nápravu nenáležitých krokov vlády,
   BERÚC DO ÚVAHY prísnu kontrolu a bezpečnostné opatrenia, ktoré Ministerstvo financií USA uplatňuje pri manipulácii, používaní a šírení údajov obsiahnutých vo finančných platobných správach podľa TFTP, ako sa opisuje vo vyhláseniach Ministerstva financií USA uverejnených 20. júla 2007 v Úradnom vestníku Európskej únie a vo Federálnom registri Spojených štátov23. októbra 2007, ktoré zohľadňujú prebiehajúcu spoluprácu medzi Spojenými štátmi a Európskou úniou v boji proti globálnemu terorizmu,
   PRIPOMÍINAJÚC, že všetky osoby bez ohľadu na štátnu príslušnosť majú v záujme zaručenia účinného uplatňovania svojich práv možnosť podať sťažnosť nezávislému orgánu na ochranu údajov alebo inému podobnému orgánu, ako aj žiadať o účinné nápravné opatrenia pred nezávislým a nestranným súdom alebo tribunálom,
   MAJÚC NA PAMÄTI, že primerané správne alebo súdne opravné prostriedky sú podľa právnych predpisov Spojených štátov dostupné v prípade nenáležitej manipulácie s osobnými údajmi, medziiným aj podľa zákona o správnom konaní z roku 1946 (5 U.S.C. § 701 a nasl.), zákona o hlavnom kontrolórovi z roku 1978 (5 U.S.C. príl.), zákona o vykonávacích odporúčaniach Komisie 9/11 z roku 2007 (42 U.S.C. § 2000ee a nasl.), zákona o počítačových podvodoch a zneužívaní (18 U.S.C. § 1030) a zákona o slobode informácií (5 U.S.C. § 552) v znení zmien a doplnení,
   PRIPOMÍNAJÚC, že v rámci Európskej únie majú finančné inštitúcie a poskytovatelia služieb v oblasti finančných platobných správ zákonnú povinnosť informovať svojich zákazníkov o tom, že osobné údaje obsiahnuté v záznamoch o finančných transakciách možno zasielať orgánom verejnej moci členských štátov alebo tretích krajín na účely presadzovania práva,
   POTVRDZUJÚC, že táto dohoda nepredstavuje precedens pre žiadne budúce dojednania medzi Spojenými štátmi a Európskou úniou alebo medzi jednou zo zmluvných strán a akýmkoľvek štátom, pokiaľ ide o spracúvanie a zasielanie údajov obsiahnutých vo finančných platobných správach alebo údajov v akejkoľvek inej podobe, alebo pokiaľ ide o ochranu údajov,
   UZNÁVAJÚC, že táto dohoda sa neodchyľuje od existujúcich právomocí orgánov na ochranu údajov v členských štátoch zameraných na ochranu jednotlivcov pri spracúvaní ich osobných údajov, a
   ĎALEJ POTVRDZUJÚC, že touto dohodou nie sú dotknuté iné dohody či dojednania medzi zmluvnými stranami alebo medzi Spojenými štátmi a členskými štátmi o presadzovaní práva alebo výmene informácií,
   SA DOHODLI TAKTO:
   Článok 1
   Účel dohody
   1.   Účelom tejto dohody je pri plnom rešpektovaní súkromia, ochrany osobných údajov a iných podmienok stanovených v tejto dohode zabezpečiť, aby sa:

               a)

               údaje obsiahnuté vo finančných platobných správach a súvisiace údaje, ktoré uchovávajú na území Európskej únie poskytovatelia služieb v oblasti medzinárodných finančných platobných správ určení spoločne podľa tejto dohody, sprístupňovali na žiadosť Ministerstva financií USA na účely zabraňovania, vyšetrovania, odhaľovania alebo stíhania činov terorizmu alebo financovania terorizmu a

               b)

               relevantné informácie získané prostredníctvom TFTP sprístupňovali orgánom členských štátov činným v oblasti presadzovania práva, verejnej bezpečnosti alebo boja proti terorizmu, alebo Europolu či Eurojustu na účely zabraňovania, vyšetrovania, odhaľovania alebo stíhania činov terorizmu alebo financovania terorizmu.

         2.   Spojené štáty, Európska únia a jej členské štáty prijmú v rámci svojej právomoci všetky potrebné a primerané opatrenia na vykonávanie ustanovení a splnenie účelu tejto dohody.
   Článok 2
   Rozsah uplatňovania
   Konanie, ktoré je súčasťou činov terorizmu alebo financovania terorizmu
   Táto dohoda sa vzťahuje na získavanie a používanie údajov obsiahnutých vo finančných platobných správach a súvisiacich údajov v záujme zabraňovania, vyšetrovania, odhaľovania alebo stíhania:

               a)

               činov osoby alebo subjektu, ktoré zahŕňajú násilie alebo sú inak nebezpečné pre ľudský život, alebo vytvárajú riziko poškodenia majetku alebo infraštruktúry a o ktorých sa vzhľadom na ich povahu a okolnosti odôvodnene predpokladá, že sa páchajú s cieľom:

                           i)

                           zastrašiť alebo vytvárať nátlak na obyvateľstvo;

                           ii)

                           zastrašiť, donútiť alebo vytvárať nátlak na vládu alebo medzinárodnú organizáciu, aby konala alebo sa konania zdržala, alebo

                           iii)

                           vážne destabilizovať alebo zničiť základné politické, ústavné, hospodárske alebo sociálne štruktúry krajiny alebo medzinárodnej organizácie;

               b)

               osoby alebo subjektu, ktoré napomáhajú, presadzujú alebo finančne, materiálne či technicky podporujú činy opísané v písmene a) alebo pre ne či na ich podporu poskytujú finančné alebo iné služby, alebo

               c)

               osoby alebo subjektu, ktoré napomáhajú, podnecujú alebo sa pokúšajú o činy opísané v písmenách a) alebo b).

         Článok 3
   Zabezpečovanie poskytovania údajov zo strany určených poskytovateľov
   Európska únia v súlade s touto dohodou zabezpečí, aby subjekty spoločne určené zmluvnými stranami podľa tejto dohody za poskytovateľov služieb v oblasti medzinárodných finančných platobných správ (ďalej len „určení poskytovatelia“) sprístupňovali Ministerstvu financií USA požadované údaje obsiahnuté vo finančných platobných správach a súvisiace údaje na účely zabraňovania, vyšetrovania, odhaľovania alebo stíhania činov terorizmu alebo financovania terorizmu (ďalej len „poskytované údaje“).
   Článok 4
   Žiadosti Spojených štátov o získanie údajov od určených poskytovateľov
   1.   Podľa článku 8 Dohody o vzájomnej právnej pomoci medzi Európskou úniou a Spojenými štátmi americkými, podpísanej 25. júna 2003 vo Washingtone, a súvisiacich dvojstranných nástrojov vzájomnej právnej pomoci medzi Spojenými štátmi a členským štátom, v ktorom má určený poskytovateľ sídlo alebo v ktorom uchováva požadované údaje, Ministerstvo financií USA vydá žiadosť na základe prebiehajúceho vyšetrovania týkajúceho sa konkrétneho konania podľa článku 2, ku ktorému došlo, alebo ak sa na základe predchádzajúcich informácií alebo dôkazov možno domnievať, že by k nemu mohlo dôjsť. Na tento účel sa Ministerstvo financií USA považuje za správny orgán, ktorý má k dispozícii pomoc.
   2.   V žiadosti sa čo najjasnejšie identifikujú údaje uchovávané určeným poskytovateľom na území Európskej únie, ktoré sú na tento účel potrebné. Údaje môžu zahŕňať identifikačné údaje o pôvodcovi a/alebo prijímateľovi transakcie vrátane mena, čísla účtu, adresy, vnútroštátneho identifikačného čísla, ako aj iné osobné údaje súvisiace s finančnými správami.
   V tejto žiadosti sa odôvodňuje potreba údajov a jej obsah je čo najužší, aby sa minimalizovalo množstvo požadovaných údajov, pričom sa náležite zohľadnia analýzy geografických podmienok, ohrozenia a zraniteľnosti.
   3.   Žiadosť zasiela Ministerstvo spravodlivosti USA ústrednému orgánu členského štátu, v ktorom má určený poskytovateľ sídlo alebo v ktorom požadované údaje uchováva.
   4.   Spojené štáty zároveň zasielajú kópiu žiadosti ústrednému orgánu ostatných členských štátov. Spojené štáty zasielajú súčasne kópiu žiadosti aj národným členom Eurojustu z týchto členských štátov.
   5.   Po prijatí odôvodnenej žiadosti v súlade s odsekom 2 ústredný orgán dožiadaného členského štátu overí, či je žiadosť v súlade s touto dohodou a s uplatniteľnými požiadavkami dvojstrannej dohody o vzájomnej právnej pomoci. Po takomto overení zo strany ústredného orgánu sa žiadosť zašle príslušnému orgánu na vybavenie podľa právnych predpisov dožiadaného členského štátu.
   Ak sa žiadosť zaslala ústrednému orgánu členského štátu, v ktorom má určený poskytovateľ sídlo, členský štát, v ktorom sa údaje uchovávajú, poskytne pomoc pri vybavovaní žiadosti. Požadované opatrenie sa urýchlene vykoná.
   6.   Ak určený poskytovateľ z technických dôvodov nie je schopný identifikovať a vyprodukovať konkrétne údaje, ktoré by zodpovedali žiadosti, príslušnému orgánu dožiadaného členského štátu sa zašlú všetky potenciálne relevantné údaje ako celok v súlade s článkom 5 ods. 2.
   7.   Údaje sa zasielajú medzi určenými orgánmi dožiadaného členského štátu a Spojených štátov.
   8.   Európska únia zabezpečí, aby určení poskytovatelia viedli podrobnú evidenciu všetkých údajov zasielaných príslušnému orgánu dožiadaného členského štátu na účely tejto dohody.
   9.   V údajoch, ktoré boli zákonne zaslané na základe tohto ustanovenia, možno pri úplnom dodržiavaní článku 5 tejto dohody vyhľadávať na účely iných vyšetrovaní týkajúcich sa druhov konania uvedených v článku 2.
   Článok 5
   Bezpečnostné opatrenia, ktoré sa uplatňujú pri spracúvaní poskytovaných údajov
   1.   Ministerstvo financií USA zabezpečí, aby sa poskytované údaje spracúvali v súlade s ustanoveniami tejto dohody.
   2.   TFTP nezahŕňa a nebude zahŕňať hĺbkové vyhľadávanie údajov ani žiaden iný druh algoritmického alebo automatického profilovania alebo počítačového filtrovania. Ministerstvo financií USA zabezpečí ochranu osobných údajov prostredníctvom týchto bezpečnostných opatrení, ktoré sa uplatňujú bez diskriminácie, najmä na základe štátnej príslušnosti alebo krajiny pobytu:

               a)

               poskytované údaje sa spracúvajú výlučne na účely zabraňovania, vyšetrovania, odhaľovania alebo stíhania činov terorizmu alebo jeho financovania;

               b)

               pri každom vyhľadávaní v poskytovaných údajoch sa vychádza z predchádzajúcich informácií alebo dôkazov, na základe ktorých sa možno domnievať, že predmet vyhľadávania má súvislosť s terorizmom alebo jeho financovaním;

               c)

               každé vyhľadávanie v poskytovaných údajoch v rámci TFTP je čo najužšie, preukazuje odôvodnenú domnienku, že predmet vyhľadávania má súvislosť s terorizmom alebo jeho financovaním, a eviduje sa, čo platí aj pre súvislosť s terorizmom alebo jeho financovaním potrebnú na iniciovanie vyhľadávania;

               d)

               poskytované údaje sa uchovávajú v zabezpečenom fyzickom prostredí, oddelene od akýchkoľvek iných údajov, pričom sa používajú špičkové systémy a kontrola fyzického narušenia, aby sa zabránilo neoprávnenému prístupu k údajom;

               e)

               prístup k poskytovaným údajom majú iba analytici, ktorí vyšetrujú činy terorizmu alebo jeho financovanie, a osoby, ktoré sa podieľajú na technickej podpore, riadení a dohľade nad TFTP;

               f)

               kópie poskytovaných údajov sa vyhotovujú iba na účely zálohy pre obnovu po katastrofe;

               g)

               s poskytovanými údajmi sa nijako nemanipuluje, tieto údaje sa nemenia ani nedopĺňajú a neprepájajú so žiadnou inou databázou;

               h)

               iba informácie týkajúce sa terorizmu získané prostredníctvom TFTP podľa tejto dohody sa vymieňajú s orgánmi presadzovania práva, verejnej bezpečnosti alebo boja proti terorizmu v Spojených štátoch, Európskej únii alebo tretích krajinách na účely vyšetrovania, odhaľovania, zabraňovania alebo stíhania činov terorizmu alebo jeho financovania;

               i)

               počas platnosti tejto dohody uskutočňuje Ministerstvo financií USA preskúmanie zamerané na identifikáciu všetkých neextrahovaných údajov, ktoré už nie sú potrebné na boj proti terorizmu alebo jeho financovaniu. Do dvoch (2) mesiacov od takejto identifikácie údajov sa začne postup ich vymazania a dokončí sa čo najskôr, v každom prípade však najneskôr do ôsmich (8) mesiacov od identifikácie, pokiaľ sa nevyskytnú mimoriadne technické problémy;

               j)

               ak sa ukáže, že sa zaslali údaje obsiahnuté vo finančných platobných správach, ktoré neboli požadované, Ministerstvo financií USA tieto údaje urýchlene a natrvalo vymaže a informuje príslušného určeného poskytovateľa a ústredný orgán dožiadaného členského štátu;

               k)

               s výhradou písmena i) sa všetky neextrahované údaje prijaté pred 20. júlom 2007 vymažú najneskôr päť (5) rokov po tomto dátume;

               l)

               s výhradou písmena i) sa všetky neextrahované údaje prijaté 20. júla 2007 alebo neskôr vymažú najneskôr päť (5) rokov po prijatí a

               m)

               na informácie extrahované z poskytovaných údajov vrátane informácií, ktoré sa vymieňajú podľa písmena h), sa vzťahuje lehota uchovávania uplatniteľná na daný vládny orgán podľa jeho príslušných predpisov a lehôt uchovávania záznamov.

         Článok 6
   Primeranosť
   Úlohou Ministerstva financií USA je pri nepretržitom dodržiavaní záväzkov v oblasti rešpektovania súkromia a ochrany osobných údajov stanovených v tejto dohode zabezpečiť primeranú úroveň ochrany údajov pri spracovaní údajov obsiahnutých vo finančných platobných správach a súvisiacich údajov, ktoré sa zasielajú z Európskej únie do Spojených štátov na účely tejto dohody.
   Článok 7
   Spontánne poskytovanie informácií
   1.   Ministerstvo financií USA zabezpečí, aby sa orgánom dotknutých členských štátov činným v oblasti presadzovania práva, verejnej bezpečnosti alebo boja proti terorizmu, a podľa potreby aj Europolu v rámci jeho mandátu, čo najskôr sprístupnili informácie získané prostredníctvom TFTP, ktoré môžu prispieť k vyšetrovaniu, zabraňovaniu, odhaľovaniu alebo stíhaniu činov terorizmu alebo jeho financovania v Európskej únii. Všetky nadväzujúce informácie, ktoré môžu prispieť k vyšetrovaniu, zabraňovaniu, odhaľovaniu alebo stíhaniu činov terorizmu alebo jeho financovania v Spojených štátoch sa na recipročnej báze zašlú späť do Spojených štátov.
   2.   V záujme uľahčenia efektívnej výmeny informácií môže Europol vymenovať styčného úradníka pri Ministerstve financií USA. O podrobnostiach postavenia a úlohách styčného úradníka rozhodnú spoločne zmluvné strany.
   Článok 8
   Žiadosti EÚ o vyhľadávanie na základe TFTP
   Ak orgán členského štátu činný v oblasti presadzovania práva, verejnej bezpečnosti alebo boja proti terorizmu, Europol alebo Eurojust stanoví, že existuje dôvod domnievať sa, že existuje súvislosť medzi osobou alebo subjektom a terorizmom v zmysle článkov 1 až 4 rámcového rozhodnutia Rady 2002/475/SVV zmeneného a doplneného rámcovým rozhodnutím Rady 2008/919/SVV, môže tento orgán požiadať o vyhľadanie relevantných informácií získaných prostredníctvom TFTP. Ministerstvo financií USA na základe tejto žiadosti urýchlene uskutoční vyhľadávanie v súlade s článkom 5 a poskytne relevantné informácie.
   Článok 9
   Spolupráca s budúcim rovnocenným systémom EÚ
   Ak sa v Európskej únii alebo jednom či viacerých z jej členských štátov zavedie systém EÚ rovnocenný systému TFTP USA, ktoré si vyžaduje, aby sa v Európskej únii sprístupnili údaje obsiahnuté vo finančných platobných správach uchovávané v Spojených štátoch, Ministerstvo financií USA bude na báze reciprocity a vhodných bezpečnostných opatrení aktívne spolupracovať so všetkými príslušnými poskytovateľmi služieb v oblasti medzinárodných finančných platobných správ, ktorí majú sídlo na území Spojených štátov.
   Článok 10
   Spoločné preskúmanie
   1.   Zmluvné strany na žiadosť jednej zo zmluvných strán a v každom prípade po šiestich (6) mesiacoch spoločne preskúmajú vykonávanie tejto dohody s osobitným zreteľom na overenie jej ustanovení o rešpektovaní súkromia, ochrane osobných údajov a reciprocite. V rámci tohto preskúmania sa posúdi proporcionalita poskytovaných údajov na základe ich hodnoty pre vyšetrovanie, zabraňovanie, odhaľovanie alebo stíhanie činov terorizmu alebo jeho financovania.
   2.   Európsku úniu pri tomto preskúmaní zastupuje predsedníctvo Rady Európskej únie, Európska komisia a dvaja zástupcovia orgánov na ochranu údajov z členských štátov, z ktorých aspoň jeden pochádza z členského štátu, v ktorom má sídlo určený poskytovateľ. Spojené štáty zastupuje Ministerstvo financií USA.
   3.   Na účely preskúmania Ministerstvo financií USA zabezpečí prístup k príslušnej dokumentácii, systémom a personálu, ako aj presné údaje o počte finančných platobných správ, ku ktorým sa vykonal prístup, a počte prípadov výmeny informácií odvodených z poskytovaných údajov. Podrobnosti preskúmania určia spoločne zmluvné strany.
   Článok 11
   Opravné prostriedky
   1.   Každá osoba má právo na základe žiadostí predkladaných v primeraných intervaloch získavať bez obmedzenia a bez nadmerného meškania alebo výdavkov potvrdenie svojho orgánu na ochranu údajov o tom, že v Európskej únii prebehli všetky potrebné overenia na zabezpečenie toho, že sa dodržali jej práva na ochranu údajov v súlade s touto dohodou, a najmä o tom, či došlo k spracovaniu jej osobných údajov v rozpore s touto dohodou. Toto právo môže podliehať potrebným a primeraným opatreniam uplatniteľným podľa vnútroštátneho práva, okrem iného v záujme ochrany verejnej bezpečnosti alebo národnej bezpečnosti a v záujme vyhnutia sa ohrozeniu zabraňovania, odhaľovania, vyšetrovania alebo stíhania trestných činov s náležitým zreteľom na legitímne záujmy dotknutej osoby.
   2.   Zmluvné strany prijmú všetky primerané opatrenia na zabezpečenie toho, aby sa Ministerstvo financií USA a každý príslušný členský štát urýchlene navzájom informovali a v prípade potreby konzultovali medzi sebou a so zmluvnými stranami, ak sa domnievajú, že osobné údaje sa spracovali v rozpore s touto dohodou.
   3.   Každá osoba, ktorá sa domnieva, že jej osobné údaje sa spracovali v rozpore s touto dohodou, má nárok žiadať o účinný správny a súdny opravný prostriedok podľa práva Európskej únie, jej členských štátov a Spojených štátov.
   Článok 12
   Konzultácie
   1.   Zmluvné strany uskutočňujú podľa potreby konzultácie, aby umožnili čo najúčinnejšie využívanie tejto dohody, čo zahŕňa aj zjednodušenie riešenia akýchkoľvek sporov v súvislosti s jej výkladom alebo uplatňovaním.
   2.   Zmluvné strany prijmú opatrenia zamerané na to, aby sa zabránilo mimoriadnemu vzájomnému zaťažovaniu v dôsledku uplatňovania tejto dohody. Ak napriek tomu dôjde k mimoriadnemu zaťaženiu, zmluvné strany uskutočnia bezodkladne konzultácie, aby sa uplatňovanie dohody zjednodušilo, pričom prijmú aj opatrenia potrebné na zníženie aktuálneho a budúceho zaťaženia.
   3.   Zmluvné strany bezodkladne konzultujú v prípade, že akákoľvek tretia strana vrátane orgánu inej krajiny napadne alebo uplatňuje právny nárok v súvislosti s akýmkoľvek aspektom účinku alebo vykonávania tejto dohody.
   Článok 13
   Neodchýlenie
   Cieľom tejto dohody nie je odchýliť sa od zákonov Spojených štátov ani Európskej únie alebo jej členských štátov, ani tieto zákony meniť a dopĺňať. Touto dohodou sa nezakladá ani nepriznáva žiadne právo ani výhoda žiadnej osobe alebo subjektu, súkromnému ani verejnému.
   Článok 14
   Ukončenie platnosti
   1.   Ktorákoľvek zmluvná strana môže kedykoľvek pozastaviť alebo ukončiť platnosť tejto dohody oznámením diplomatickou cestou. Pozastavenie platnosti nadobudne účinnosť desať (10) dní odo dňa prijatia takéhoto oznámenia. Ukončenie platnosti nadobudne účinnosť tridsať (30) dní odo dňa prijatia takéhoto oznámenia.
   2.   Bez ohľadu na pozastavenie platnosti alebo ukončenie platnosti tejto dohody sa všetky údaje, ktoré má Ministerstvo financií USA v držbe podľa tejto dohody, naďalej spracúvajú v súlade s touto dohodou.
   Článok 15
   Záverečné ustanovenia
   1.   Táto dohoda nadobúda platnosť prvým dňom mesiaca nasledujúceho po dátume, ku ktorému si zmluvné strany vymenili oznámenia o dokončení svojich vnútorných postupov potrebných na tento účel.
   2.   Táto dohoda sa s výhradou odseku 3 predbežne vykonáva od 1. februára 2010 až do nadobudnutia jej platnosti.
   3.   Pokiaľ sa platnosť tejto dohody neukončí skôr v súlade s článkom 14 alebo dohodou zmluvných strán, jej platnosť uplynie a účinnosť sa skončí 31. októbra 2010.
   4.   Hneď ako nadobudne platnosť Lisabonská zmluva, zmluvné strany sa budú snažiť uzavrieť dlhodobú dohodu, ktorá nahradí túto dohodu.
   5.   V Bruseli 30. novembra 2009 v dvoch pôvodných vyhotoveniach v anglickom jazyku. Táto dohoda sa vyhotoví aj v bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku. Po schválení oboma zmluvnými stranami sa tieto jazykové verzie považujú za rovnocenne autentické.


title: Rozhodnutie Stáleho výboru štátov EZVO č. 5/2008/SC zo 4. decembra 2008 , ktorým sa menia a dopĺňajú rozhodnutia Stáleho výboru č. 5/2004/SC a č. 1/2007/SC, ktorými sa ustanovuje princíp rozdelenia nákladov finančného mechanizmu EHP

text:
               12.3.2009

               SK

               Úradný vestník Európskej únie

               L 67/93

      ROZHODNUTIE STÁLEHO VÝBORU ŠTÁTOV EZVO
   č. 5/2008/SC
   zo 4. decembra 2008,
   ktorým sa menia a dopĺňajú rozhodnutia Stáleho výboru č. 5/2004/SC a č. 1/2007/SC, ktorými sa ustanovuje princíp rozdelenia nákladov finančného mechanizmu EHP
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na Protokol 38a o finančnom mechanizme EHP, ktorý bol Dohodou o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore vložený do Dohody o EHP a ktorý bol zmenený a doplnený Dohodou o účasti Bulharskej republiky a Rumunska v Európskom hospodárskom priestore,
   so zreteľom na rozhodnutie Stáleho výboru štátov EZVO č. 5/2004/SC z 23. septembra 2004, ktorým sa ustanovuje princíp rozdelenia nákladov finančného mechanizmu EHP,
   so zreteľom na skutočnosť, že Lichtenštajnsko je v súčasnosti schopné zostaviť vlastné oficiálne údaje o hrubom domácom produkte (HDP), hoci s obvyklým oneskorením dvoch rokov,
   so zreteľom na odporúčania riaditeľov národných štatistických úradov z 24. apríla 2008,
   ROZHODOL TAKTO:
   Článok 1
   Znenie článku 1 rozhodnutia Stáleho výboru č. 1/2007/SC, ktorým sa mení a dopĺňa rozhodnutie Stáleho výboru č. 5/2004/SC, ktorým sa ustanovuje princíp rozdelenia nákladov finančného mechanizmu EHP, sa nahrádza takto:

      „Odseky 6 a 7 prílohy k rozhodnutiu Stáleho výboru č. 5/2004/SC, ktorým sa ustanovuje princíp rozdelenia nákladov finančného mechanizmu EHP, sa nahrádzajú takto:

                     ‚6.

                     Údaje o HDP, na základe ktorých sa pre príslušný rok vypočítavajú príspevky, sa poskytnú do 1. februára toho istého roku a budú sa týkať roku t-2. V prípade, že údaje o HDP za rok t-2 nie sú k dispozícii, pre Lichtenštajnsko sa použijú náhradné údaje vychádzajúce z posledných dostupných údajov o HDP (t-4), ktoré sa upravia na základe tempa rastu HDP Švajčiarska za roky t-3 a t-2. Táto metóda podlieha preskúmaniu v priebehu troch rokov.‘ “

   Článok 2
   Toto rozhodnutie nadobúda účinnosť okamžite a uplatňuje sa na piatu/poslednú tranžu (roky 2008/2009).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli dňa 4. decembra 2008

            Za Stály výbor

            predseda

         J. N. V. knieža Nikolaus von LIECHTENSTEIN

            generálny tajomník

         Kåre BRYN


title: Rozhodnutie Rady, ktorým sa zriaďuje Skupina pre koordináciu politiky v oblasti poistenia úverov, úverových záruk a finančných úverov

text:
Dôležité právne oznámenie

|

31960D1027(01)

Úradný vestník 066 , 27/10/1960 S. 1339 - 1340 Dánske špeciálne vydanie: Série I Kapitola 1959-1962 S. 0063  Anglické špeciálne vydanie: Série I Kapitola 1959-1962 S. 0067  Grécke špeciálne vydanie: Kapitola 11 Zväzok 1 S. 0021  Španielske špeciálne vydanie: Kapitola 11 Zväzok 1 S. 0005  Portugalské špeciálne vydanie Kapitola 11 Zväzok 1 S. 0005  Fínske špeciálne vydanie: Kapitola 11 Zväzok 1 S. 0007  Švédske špeciálne vydanie: Kapitola 11 Zväzok 1 S. 0007

		Rozhodnutie Rady,ktorým sa zriaďuje Skupina pre koordináciu politiky v oblasti poistenia úverov, úverových záruk a finančných úverovRADA EURÓPSKEHO HOSPODÁRSKEHO SPOLOČENSTVA,so zreteľom na návrh Komisie,keďže úver hrá v medzinárodnom obchode kľúčovú úlohu; keďže úverové facility tvoria jeden z hlavných prostriedkov, pomocou ktorého sa môžu rozvojové krajiny rýchlejšie opatriť a obchod medzi týmito krajinami a členskými štátmi môže narastať;keďže opatrenia prijaté členskými štátmi v oblasti poistenia vývozných úverov a vývozných úverov môžu tvoriť časť systémov štátnej pomoci alebo prípadne môžu byť spojené s týmito systémami, ktoré sa majú na základe článku 112 zmluvy postupne zosúladiť do skončenia prechodného obdobia v rozsahu potrebnom na zabezpečenie toho, že hospodárska súťaž medzi podnikmi spoločenstva sa nenaruší;keďže je preto žiaduce, pokiaľ ide o otázky týkajúce sa poistenia vývozných úverov a úverov poskytnutých rozvojovým krajinám, ustanoviť postup porád a spolupráce medzi členskými štátmi a Komisiou s cieľom formulovať spoločné zásady a uľahčiť prípravu konkrétnych návrhov alebo riešení,PRIJALA TOTO ROZHODNUTIE:1. S cieľom podporovať účinnú spoluprácu v rámci Európskeho hospodárskeho spoločenstva a pripraviť spoločné riešenia osobitných otázok poistenia vývozných úverov a úverovej politiky smerom k rozvojovým krajinám a s cieľom uľahčiť hospodár sky roz voj týchto krajín sa týmto zriaďuje Skupina na koordináciu politiky v oblasti poistenia úverov, úverových záruk a finančných úverov.2. Úlohou skupiny je:a) predkladať návrhy na zosúlaďovanie podmienok v oblasti poistenia vývozných úverov, finančných úverov a investičných záruk medzi členskými štátmi, ak je to v rámci ich právomocí, v prípade poistenia vývozných úverov s náležitým zreteľom na pravidlá Bernskej únie a na prácu vykonávanú orgánmi zriadenými členskými štátmi v tejto oblasti;b) hľadať primerané prostriedky na ďalšie mnohostranné využitie finančných zdrojov sprístupnených rozvojovým krajinám;c) podporovať výmenu informácií a porady o konkrétnych otázkach, ktoré spadajú do jej právomoci;d) predkladať návrhy v rámci jej právomoci s cieľom koordinovať stanoviská členských štátov alebo ich špecializovaných orgánov v rámci medzinárodných organizácií.3. Výbor pozostáva z veľmi obmedzeného počtu zástupcov z každého členského štátu a Komisie, ktorí majú osobitnú zodpovednosť za uvedené záležitosti. Každý zástupca môže byť nahradený náhradníkom, ktorého vymenovanie sa spravuje rovnakými podmienkami.Pri študovaní jednotlivých bodov môžu zástupcovia prizvať odborníkov.Služby sekretariátu poskytuje skupine sekretariát Rady.4. Skupina vyzýva zástupcov Európskej investičnej banky k účasti na jej práci.5. Skupina môže v prípade potreby pozvať na svoje zasadnutia odborníka alebo zástupcu ktorejkoľvek príslušnej profesijnej alebo obchodnej organizácie.6. Skupina pravidelne podáva správy príslušným orgánom. Prijme svoj vlastný rokovací poriadok.V Bruseli 27. septembra 1960Za RadupredsedaDr. H. R. Van Houten--------------------------------------------------


title: Rozhodnutie Európskeho parlamentu (EÚ) 2015/1697 z 29. apríla 2015 o absolutóriu za plnenie rozpočtu Spoločného podniku pre palivové články a vodík za rozpočtový rok 2013

text:
               30.9.2015

               SK

               Úradný vestník Európskej únie

               L 255/379

      ROZHODNUTIE EURÓPSKEHO PARLAMENTU (EÚ) 2015/1697
      z 29. apríla 2015
      o absolutóriu za plnenie rozpočtu Spoločného podniku pre palivové články a vodík za rozpočtový rok 2013
      EURÓPSKY PARLAMENT,

                  —

                  so zreteľom na konečnú účtovnú závierku Spoločného podniku pre palivové články a vodík za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Spoločného podniku pre palivové články a vodík za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (5),

                  —

                  so zreteľom na nariadenie Rady (EÚ) č. 559/2014 zo 6. mája 2014, ktorým sa zakladá Spoločný podnik pre palivové články a vodík 2 (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0112/2015),

         1.

            udeľuje výkonnému riaditeľovi Spoločného podniku pre palivové články a vodík 2 absolutórium za plnenie rozpočtu spoločného podniku za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Spoločného podniku pre palivové články a vodík 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 67.

         (2)  Ú. v. EÚ C 452, 16.12.2014, s. 68.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 153, 12.6.2008, s. 1.

         (6)  Ú. v. EÚ L 169, 7.6.2014, s. 108.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: 2012/587/EÚ: Rozhodnutie Európskeho parlamentu z  10. mája 2012 o účtovnej závierke Európskej nadácie pre odborné vzdelávanie za rozpočtový rok 2010

text:
               17.10.2012

               SK

               Úradný vestník Európskej únie

               L 286/245

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Európskej nadácie pre odborné vzdelávanie za rozpočtový rok 2010
   (2012/587/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2010 spolu s odpoveďami nadácie (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008, ktorým sa zriaďuje Európska nadácia pre odborné vzdelávanie (3), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a na stanovisko Výboru pre zamestnanosť a sociálne veci (A7-0135/2012),

               1.

               schvaľuje účtovnú závierku Európskej nadácie pre odborné vzdelávanie za rozpočtový rok 2010;

               2.

               poveruje svojho predsedu, aby postúpil toto rozhodnutie riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 145.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 354, 31.12.2008, s. 82.

      (4)  Ú. v. ES L 357, 31.12.2002, s. 72.


title: Žiadosť o zbavenie Witolda Tomczaka poslaneckej imunity Rozhodnutie Európskeho parlamentu z 8. júla 2008 o žiadosti o zbavenie Witolda Tomczaka poslaneckej imunity (2008/2078(IMM))

text:
               3.12.2009

               SK

               Úradný vestník Európskej únie

               CE 294/81

         Utorok 8. júla 2008Žiadosť o zbavenie Witolda Tomczaka poslaneckej imunity
   P6_TA(2008)0326
   Rozhodnutie Európskeho parlamentu z 8. júla 2008 o žiadosti o zbavenie Witolda Tomczaka poslaneckej imunity (2008/2078(IMM))
   2009/C 294 E/20

      Európsky parlament,
   so zreteľom na žiadosť zástupcu varšavského prokurátora o zbavenie Witolda Tomczaka imunity v súvislosti s trestným konaním, ktoré vedie kancelária okresnej prokuratúry vo Varšave (Warszawa Śródmieście Północ), v Poľsku, ktorá bola podaná 14. decembra 2007, postúpená poľským generálnym prokurátorom 31. januára 2008 a oznámená na plenárnej schôdzi 10. marca 2008,
   po vypočutí Witolda Tomczaka dňa 28. mája 2008 v súlade s článkom 7 ods. 3 rokovacieho poriadku,
   so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964 a z 10. júla 1986 (1),
   so zreteľom na článok 105 poľskej ústavy,
   so zreteľom na článok 6 ods. 2 a článok 7 rokovacieho poriadku,
   so zreteľom na správu Výboru pre právne veci (A6-0277/2008),

               A.

               keďže Witold Tomczak bol zvolený za poslanca Sejmu (dolnej komory poľského parlamentu) 21. septembra 1997 a 23. septembra 2001; keďže po podpísaní prístupovej zmluvy 16. apríla 2003 sa stal pozorovateľom; keďže od 1. mája 2004 do 19. júla 2004 bol poslancom Európskeho parlamentu; keďže 13. júna 2004 bol zvolený za poslanca Európskeho parlamentu a 16. júna 2004 skončil jeho poslanecký mandát v poľskom parlamente,

               B.

               keďže Witold Tomczak je obvinený z toho, že zavinil škodu vo výške do 39 669 PLN (čo je približne 11 500 EUR), ktorú spôsobil vo varšavskej galérii Zachęta 21. decembra 2000 poškodením sochy nazvanej Deviata hodina a znázorňujúcej pápeža Jána Pavla II. zavaleného kameňom, čím sa dopustil porušenia článku 288 ods. 1 poľského trestného zákonníka (2),

               C.

               keďže kancelária okresného prokurátora vo Varšave zhromaždila dôkazy proti Witoldovi Tomczakovi, ktorý však odmietol odpovedať na otázky týkajúce sa udalosti v galérii Zachęta,

               D.

               keďže Witold Tomczak tvrdí, že svojím konaním namiereným proti soche chcel brániť svoje náboženské cítenie, ako aj cítenie ďalších ľudí, a zároveň chrániť pápežovu dôstojnosť; keďže spochybňuje výšku škody, ktorú údajne zavinil, a rozhodne je presvedčený o tom, že cieľom tohto jeho správania bola ochrana vyššej hodnoty, konkrétne pápežovej cti v očiach poľských katolíkov,

               E.

               keďže na základe získaných informácií sa na Witolda Tomczaka nevzťahuje ochrana parlamentnej imunity vo vzťahu ku žiadnemu obvineniu, na ktoré bol upozornený predseda Európskeho parlamentu,

               1.

               zbavuje Witolda Tomczaka imunity;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Poľskej republiky.

      (1)  Vec 101/63, Wagner/Fohrmann a Krier, Zb. 1964, s. 195, a vec 149/85, Wybot/Faure a iní, Zb. 1986, s. 2391.

      (2)  V ustanoveniach tohto článku sa uvádza: Ktokoľvek zničí, poškodí alebo znehodnotí majetok inej osoby, bude potrestaný odňatím slobody na obdobie od troch mesiacov do piatich rokov (poľský originál: Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5).


title: Rozhodnutie Rady zo 14. mája 1996, ktoré sa týka uzatvorenia Dohody o spolupráci medzi Európskym spoločenstvom a Vietnamskou socialistickou republikou

text:
Dôležité právne oznámenie

|

31996D0351

Úradný vestník L 136 , 07/06/1996 S. 0028 - 0028

		Rozhodnutie Radyzo 14. mája 1996,ktoré sa týka uzatvorenia Dohody o spolupráci medzi Európskym spoločenstvom a Vietnamskou socialistickou republikou(96/351/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 113 a 130y, spolu s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže podľa článku 130u zmluvy, politika spoločenstva v oblasti rozvojovej spolupráce posilňuje udržateľný ekonomický a sociálny rozvoj rozvojových krajín, ich plynulú a postupnú integráciu do svetovej ekonomiky a kampaň proti chudobe v týchto krajinách;keďže by spoločenstvo malo schváliť, na dosiahnutie svojich cieľov v oblasti vonkajších vzťahov, Dohodu o spolupráci medzi spoločenstvom a Vietnamskou socialistickou republikou,SA ROZHODLA TAKTO:Článok 1Týmto sa v mene spoločenstva schvaľuje Dohoda o spolupráci medzi spoločenstvom a Vietnamskou socialistickou republikou.Znenie tejto dohody sa pripája k tomuto rozhodnutiu.Článok 2Predseda Rady v mene spoločenstva predloží oznámenie, ktoré ustanovuje článok 20 dohody.Článok 3Komisia za pomoci predstaviteľov členských štátov zastupuje spoločenstvo v rámci Spoločnej Komisie ustanovenej článkom 14 dohody.Článok 4Toto rozhodnutie bude uverejnené v Úradnom vestníku Európskych spoločenstiev.V Bruseli 14. mája 1996Za RaduPredsedaE. Guzzanti[1] Ú. v. ES C 12, 17.1.1996, s. 4.[2] Ú. v. ES C 47, 19.2.1996, s. 25.--------------------------------------------------


title: 2011/599/EÚ: Rozhodnutie Európskeho parlamentu z  10. mája 2011 o účtovnej závierke Európskej nadácie pre zlepšovanie životných a pracovných podmienok za rozpočtový rok 2009

text:
               27.9.2011

               SK

               Úradný vestník Európskej únie

               L 250/214

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej nadácie pre zlepšovanie životných a pracovných podmienok za rozpočtový rok 2009
   (2011/599/EÚ)
   EURÓPSKY PARLAMENT,

               —

               so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2009 spolu s odpoveďami nadácie (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (3), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0108/2011),

               1.

               schvaľuje účtovnú závierku Európskej nadácie pre zlepšovanie životných a pracovných podmienok za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 155.

      (2)  Ú. v. ES L 248, 16.9.2002, s. 1.

      (3)  Ú. v. ES L 139, 30.5.1975, s. 1.

      (4)  Ú. v. ES L 357, 31.12.2002, s. 72.


title: 2006/864/ES: Rozhodnutie Komisie z  30. novembra 2006 , ktorým sa zrušuje rozhodnutie Komisie 2005/613/ES, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu polyesterových strižných vlákien s pôvodom inter alia v Saudskej Arábii [oznámené pod číslom K(2006) 5776]

text:
               1.12.2006

               SK

               Úradný vestník Európskej únie

               L 335/45

      ROZHODNUTIE KOMISIE

   z 30. novembra 2006,
   ktorým sa zrušuje rozhodnutie Komisie 2005/613/ES, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu polyesterových strižných vlákien s pôvodom inter alia v Saudskej Arábii
   [oznámené pod číslom K(2006) 5776]
   (2006/864/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1), a najmä na jeho články 8 a 9,
   po porade s poradným výborom,
   keďže:
   A.   PREDCHÁDZAJÚCI POSTUP

               (1)

               Nariadením (ES) č. 428/2005 (2) Rada v marci 2005 uložila konečné antidumpingové clo na dovoz polyesterových strižných vlákien s pôvodom v Čínskej ľudovej republike a Saudskej Arábii, zmenila a doplnila platné konečné antidumpingové clá na dovoz rovnakého výrobku s pôvodom v Kórejskej republike a ukončila antidumpingové konanie v súvislosti s dovozom rovnakého výrobku s pôvodom na Taiwane.

               (2)

               Rozhodnutím 2005/613/ES (3) Komisia prijala cenový záväzok ponúknutý saudskoarabskou spoločnosťou Saudi Basic Industries Corporation (Sabic) (ďalej len „spoločnosť“) a všetkými jej prepojenými spoločnosťami vrátane prepojeného výrobcu príslušného výrobku Arabian Industrial Fibres Company (Ibn Rushd).

         B.   DOBROVOĽNÉ STIAHNUTIE ZÁVÄZKU

               (3)

               Spoločnosť v auguste 2006 informovala Komisiu, že chce stiahnuť svoj záväzok.

         C.   ZRUŠENIE ROZHODNUTIA 2005/613/ES

               (4)

               Vzhľadom na uvedenú skutočnosť by prijatie záväzku malo byť stiahnuté a rozhodnutie Komisie 2005/613/ES by malo byť zrušené,

         ROZHODLA:
   Článok 1
   Týmto sa zrušuje rozhodnutie Komisie 2005/613/ES.
   Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 30. novembra 2006

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ L 71, 17.3.2005, s. 1. Nariadenie zmenené a doplnené nariadením (ES) č. 1333/2005 (Ú. v. EÚ L 211, 13.8.2005, s. 1).

      (3)  Ú. v. EÚ L 211, 13.8.2005, s. 20.


title: 2012/438/EÚ: Rozhodnutie Rady z  24. júla 2012 , ktorým sa vymenúva fínsky člen Európskeho hospodárskeho a sociálneho výboru

text:
               27.7.2012

               SK

               Úradný vestník Európskej únie

               L 200/19

         ROZHODNUTIE RADY
   z 24. júla 2012,
   ktorým sa vymenúva fínsky člen Európskeho hospodárskeho a sociálneho výboru
   (2012/438/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh fínskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Reija PAANANENA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Pekka RISTELÄ, Advisor on International Affairs of SAK (Central Organisation of Finnish Trade Unions), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 251, 25.9.2010, s. 8.